ਨਵੀਂ ਦਿੱਲੀ, 22 ਫਰਵਰੀ
ਵਟਸਐਪ ’ਤੇ ਮਿਲਣ ਵਾਲੇ ਅਸੱਭਿਅਕ ਤੇ ਇਤਰਾਜ਼ਯੋਗ ਸੁਨੇਹਿਆਂ ਦੀ ਸ਼ਿਕਾਇਤ ਹੁਣ ਦੂਰਸੰਚਾਰ ਵਿਭਾਗ ਨੂੰ ਕੀਤੀ ਜਾ ਸਕੇਗੀ। ਵਿਭਾਗ ਇਨ੍ਹਾਂ ਨੂੰ ਕਾਰਵਾਈ ਲਈ ਦੂਰਸੰਚਾਰ ਸੇਵਾਵਾਂ ਮੁਹੱਈਆ ਕਰਵਾਉਣ ਵਾਲੀਆਂ ਧਿਰਾਂ ਤੇ ਪੁਲੀਸ ਨੂੰ ਭੇਜੇਗਾ। ਦੂਰਸੰਚਾਰ ਮੰਤਰਾਲੇ ਦੇ ਇਕ ਅਧਿਕਾਰੀ ਨੇ ਦੱਸਿਆ ਕਿ ਸ਼ਿਕਾਇਤ ਦਰਜ ਕਰਵਾਉਣ ਲਈ ਪੀੜਤ ਨੂੰ ਮੋਬਾਈਲ ਨੰਬਰ ਦੇ ਨਾਲ ਸੁਨੇਹੇ ਦਾ ਸਕਰੀਨਸ਼ਾਟ ਲੈ ਕੇ ‘ਸੀਸੀਏਡੀਡੀਐਨ-ਡੀਓਟੀ@ਐਨਆਈਸੀ ਡਾਟ ਇਨ’ ਤੇ ਈ-ਮੇਲ ਕਰਨਾ ਹੋਵੇਗਾ।
ਦੂਰਸੰਚਾਰ ਵਿਭਾਗ ਦੇ ਸੰਚਾਰ ਕੰਟਰੋਲਰ ਆਸ਼ੀਸ਼ ਜੋਸ਼ੀ ਨੇ ਟਵੀਟ ਕਰ ਕੇ ਦੱਸਿਆ ਕਿ ਅਜਿਹੇ ਸੁਨੇਹਿਆਂ ਦੀ ਜਾਣਕਾਰੀ ਹੁਣ ਵਿਭਾਗ ਕੋਲ ਕੀਤੀ ਜਾ ਸਕੇਗੀ। ਜ਼ਿਕਰਯੋਗ ਹੈ ਕਿ ਕਈ ਪੱਤਰਕਾਰਾਂ ਸਣੇ ਉੱਘੀਆਂ ਹਸਤੀਆਂ ਨੇ ਅਸੱਭਿਅਕ ਤੇ ਧਮਕੀ ਭਰੇ ਸੁਨੇਹੇ ਮਿਲਣ ਦੀ ਸ਼ਿਕਾਇਤ ਕੀਤੀ ਸੀ। ਇਸ ਤੋਂ ਬਾਅਦ ਇਹ ਕਦਮ ਚੁੱਕਿਆ ਗਿਆ ਹੈ। ਮੰਤਰਾਲੇ ਨੇ 19 ਫਰਵਰੀ ਨੂੰ ਇਕ ਹੁਕਮ ਵਿਚ ਕਿਹਾ ਸੀ ਕਿ ਲਾਇਸੈਂਸ ਦੀਆਂ ਸ਼ਰਤਾਂ ਨੈੱਟਵਰਕ ’ਤੇ ਇਤਰਾਜ਼ਯੋਗ, ਅਸ਼ਲੀਲ, ਅਣਅਧਿਕਾਰਤ ਜਾਂ ਹੋਰ ਕਿਸੇ ਰੂਪ ਵਿਚ ਗਲਤ ਸੁਨੇਹੇ ਭੇਜਣ ’ਤੇ ਪਾਬੰਦੀ ਲਾਉਂਦੀਆਂ ਹਨ। ਵਿਭਾਗ ਨੇ ਆਪਣੇ ਹੁਕਮ ਵਿਚ ਸਾਰੀਆਂ ਦੂਰਸੰਚਾਰ ਸੇਵਾਵਾਂ ਪ੍ਰਦਾਨ ਕਰਨ ਵਾਲੀਆਂ ਕੰਪਨੀਆਂ ਨੂੰ ਗਲਤ ਸੁਨੇਹੇ ਭੇਜਣ ਵਾਲੇ ਗਾਹਕਾਂ ਖ਼ਿਲਾਫ਼ ਤੁਰੰਤ ਕਾਰਵਾਈ ਕਰਨ ਦਾ ਹੁਕਮ ਦਿੱਤਾ ਹੈ ਕਿਉਂਕਿ ਇਹ ਗਾਹਕ ਅਰਜ਼ੀ ਫਾਰਮ ਵਿਚ ਦਿੱਤੇ ਗਏ ਨੇਮਾਂ ਦੀ ਉਲੰਘਣਾ ਵੀ ਹੈ।

਼ਿਕਾਇਤ ਦਰਜ ਕਰਨ ਲਈ ਵਿਭਾਗ ਦਾ ਨਾਮ ਕੀ ਹੈ?
ਸ਼ਿਕਾਇਤ ਦਰਜ ਕਰਨ ਵਾਲੇ ਵਿਭਾਗ ਦਾ ਨਾਮ ਦੂਰਸੰਚਾਰ ਵਿਭਾਗ ਹੈ।